
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 246 

18 Οκτωβρίου 1996 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Πρωτοκόλλου της 18ης Συνόδου της Μι¬ 
κτής Διακυβερνητικής Ελληνο-Βουλγαρικής Επι¬ 
τροπής οικονομικής και επιστημονικό-τεχνικής συ¬ 
νεργασίας (Σόφια, 29 5.1996) . 1 

ΚΑΝΟΝΙΣΜΟΙ 

Κανονισμός περί λειτουργίας, διοικήσεως και διαχειρί- 
σεως του Ιερού Προσκυνηματικού Ναού του Αγίου 
Νεομάρτυρος Γεωργίου, του εν Ιωαννίνοις αθλήσα- 
ντος, της Ιερός Μητροπόλεως Ιωαννίνων. 2 


Μαΐου 1996 του οποίου το κείμενο σε πρωτότυπο στην 
ελληνική γλώσσα έχει ως εξής: 

Αθήνα, 14 Οκτωβρίου 1996 

ΟΙ ΥΠΟΥΡΓΟΙ 


ΕΞΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

θ. ΠΑΓΚΑΛΟΣ Γ. ΠΑΠΑΝΤΩΝΙΟΥ 


ΑΝΑΠΤΥΞΗΣ 

Β. ΠΑΠΑΝΔΡΕΟΥ 


ΠΕ.ΧΩ.Δ.Ε. 

Κ. ΛΑΛΙΩΤΗΣ 


ΓΕΩΡΓΙΑΣ 

Σ. ΤΖΟΥΜΑΚΑΣ 


ΕΡΓΑΣΙΑΣ & ΚΟΙΝ. ΑΣΦ/ΣΕΩΝ 

Μ. ΠΑΠΑΪΩΑΝΟΥ 


ΜΕΤΑΦΟΡΩΝ & ΕΠΙΚΟΙΝΩΝΙΩΝ 

X. ΚΑΣΤΑΝΙΔΗΣ 


ΑΠ ΟΦΑΣΕ ΙΣ 

(ΐ) 

Έγκριση του Πρωτοκόλλου της 18ης Συνόδου της Μικτής 
Διακυβερνητικής Ελληνο-Βουλγαρικής Επιτροπής οι¬ 
κονομικής και επιστημονικό-τεχνικής συνεργασίας 
(Σόφια, 29 5.1996). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, 
ΑΝΑΠΤΥΞΗΣ, ΠΕ.ΧΩ.ΔΕ., 

ΓΕΩΡΓΙΑΣ, ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 1 της Συμφωνίας για τη σύσταση Μικτής 
Κυβερνητικής Επιτροπής οικονομικής συνεργασίας με¬ 
ταξύ της Ελλάδος και της Λαϊκής Δημοκρατίας και Βουλ¬ 
γαρίας που υπογράφηκε οτη Σόφια στις 8 Οκτωβρίου 
1971 και εγκρίθηκε με την από 21 Μαΐου 1972 Υπουργική 
Απόφαση που δημοσιεύθηκε στο υπ’ αριθ. 105 Φύλλο της 
Εφημερίδος της Κυβερνήσεως, τεύχος Α' της 30 Ιουνίου 
1972. 

2. Το κείμενο του υπό έγκριση Πρωτοκόλλου, αποφασί¬ 
ζουμε. 

Εγκρίνουμε ως έχει και στο σύνολό του το Πρωτόκολλο 
της 18ης Συνόδου της Μικτής Διακυβερνητικής Ελληνο- 
βουλγαρικής Επιτροπής οικονομικής και επιστημονικό- 
τεχνικής συνεργασίας που υπογράφηκε στη Σόφια στις 29 


ΠΡΩΤΟΚΟΛΛΟ 

18η Σύνοδος της Μιτκής Διακυβερνητικής Βούλγαρο - Ελ¬ 
ληνικής Επιτροπής Οικονομικής και Επιστημονικής - 
Τεχνικής Συνεργασίας. 

Η Μικτή Διακυβερνητική Βούλγαρο - Ελληνική Επιτροπή 
Οικονομικής και Επιστημονικής - Τεχνικής Συνεργασίας 
που συνήλθε βάσει του άρθρου 4 της Συμφωνίας Οικονο¬ 
μικής, Βιομηχανικής και Επιστημονικής - Τεχνικής Συνερ¬ 
γασίας (25.11.1972) μεταξύ των κυβερνήσεων της Βουλ¬ 
γαρίας και της Ελλάδος πραγματοποίησε την 18η Σύνοδο 
της στη Σόφια στις 28 και 29 Μαΐου 1996. 

Της ελληνικής αντιπροσωπείας ηγήθηκε ο υφυπουργός 
Εθνικής Οικονομίας Εμμανουήλ Μπεντενιώτης. 

Επικεφαλής της βουλγαρικής αντιπροσωπείας ήταν ο 
υφυπουργός Εμπορίου και Διεθνούς Οικονομικής Συνερ¬ 
γασίας Βλαντιμίρ Καρπάτσεφ. 

Κατά τη διάρκεια της επίσκεψης ο Εμμ. Μπεντενιώτης 
έγινε δεκτός για συνομιλίες από τον Ατ. Παπαρίζωφ, 
Υπουργό Εμπορίου και Διεθνών Οικονομικών Σχέσεων, 
τον Μπ. Ραγκέλωφ, Υφυπουργό Μεταφορών, τον Πλ. 
Ντημητρώφ, Υφυπουργό Βιομηχανίας, τον Β. Μπλα- 
γκόεφ, Γεν. Δ/ντή του Πρακτορείου Ιδιωτικοποιήσεων, 
τον Μπ. Μποζίνωφ, Πρόεδρο του βουλγαρικού Εμπορικού 
και Βιομηχανικού Επιμελητηρίου και την Ντ. Μπόμπεβα, 
Πρόεδρο του Πρακτορείου Ξένων Επενδύσεων. 

Τα ονόματα των μελών της ελληνικής και βουλγαρικής 
αντιπροσωπείας αναφέρονται αντίστοιχα στα παραρτή¬ 
ματα 1 και 2. 

Η σύνοδος ενέκρινε την ακόλουθη ημερήσια διάταξη 

της συνεδρίασης: 

1. Ανταλλαγή πληροφοριών για την ανάπτυξη της οικο¬ 
νομίας και στις δύο χώρες καθώς επίσης και για την πορεία 
των οικονομικών μεταρρυθμίσεων που πραγματοποιεί η 
βουλγαρική κυβέρνηση. 

2. Ανασκόπηση των διμερών εμπορικών - οικονομικών 
σχέσεων και πορεία υλοποίησης των συμφωνηθέντων βά¬ 
σει του πρωτοκόλλου της 17ης συνόδου. 

3. Συζήτηση των δυνατοτήτων και των μέτρων για την 
περαιτέρω ανάπτυξη της εμπορικής - οικονομικής συνερ¬ 
γασίας. 

4. Άλλα θέματα. 

Οι επίσημες διαπραγματεύσεις και συνομιλίες πραγμα¬ 
τοποιήθηκαν σε παραδοσιακή για τις δύο χώρες ατμό¬ 
σφαιρα φιλίας, συνεργασίας και κατανόησης. 

Επαναβεβαιώθηκε η κοινή πολιτική βούληση και επιθυ¬ 
μία για περαιτέρω ανάπτυξη της οικονομικής συνεργασίας 
μεταξύ της Βουλγαρίας και της Ελλάδος. 

Κατά τη διάρκεια της συνόδου έγινε λεπτομερής ανά¬ 
λυση όλων των θεμάτων της ημερήσιας διάταξης και συζη¬ 
τήθηκαν τρόποι βελτίωσης και ανάπτυξης της συνεργα¬ 
σίας μεταξύ των δύο χωρών. 

Η βουλγαρική πλευρά ενημέρωσε την ελληνική για την 
πορεία των οικονομικών μεταρρυθμίσεων, για τις δια¬ 
πραγματεύσεις με την Ευρ. Ένωση, τοΔΝΤ κλπ, όπως και 
για τις υπάρχουσες σχετικές συμφωνίες. 

Η ελληνική πλευρά ενημέρωσε τη βουλγαρική για την 
παρούσα κατάσταση και τις εξελίξεις και προοπτικές της 
ελληνικής οικονομίας. 

Η ελληνική πλευρά τόνισε εκ νέου την πολιτική της θέση 
για στήριξη του στρατηγικού σχόχου της Βουλγαρίας για 
πλήρη ένταξη το ταχύτερο δυνατόν στην Ευρ. Ένωση. 

Η ελληνική πλευρά εξέφρασε την ευχή για την επί¬ 
σπευση των διαδικασιών μετάβασης της βουλγαρικής οι¬ 
κονομίας στις αρχές της οικονομίας της αγοράς, κυρίως 
μέσω της βελτίωσης και εκσυγχρονισμού των σχετικών νο¬ 
μοθετικών πλαισίων, για την ανάπτυξη των κοινών εμπορι¬ 
κών και επενδυτικών δραστηριοτήτων. 

Η ελληνική πλευρά τόνισε την ανάγκη ταχείας κύρωσης 
και από τη Βουλγαρία της Συμφωνίας περί Αποφυγής Δι¬ 
πλής Φορολογίας, που υπεγράφη στις 15.2.1991 στην 
Αθήνα, η οποία θα συμβάλει την τόνωση του διμερούς 
εμπορίου και των επενδύσεων. Η βουλγαρική πλευρά κρί¬ 
νει αναγκαίο να διερευνηθούν οι δυνατότητες για την εν¬ 
σωμάτωση των Χερσαίων διεθνών οδικών μεταφορών στο 
καθεστώς της παραπάνω Συμφωνίας. 

Η ελληνική πλευρά εδήλωσε ότι θα εξετάσει το ταχύ¬ 
τερο τις υφιστάμενες δυνατότητες ρύθμισης του θέματος 
αυτού, ώστε να καταστεί δυνατή η περάτωση των σχετι¬ 
κών διαδικασιών προ της λήξης του τρέχοντος έτους. 

Οι δύο πλευρές συμφώνησαν το τυχόν προβλήματα να 
συζητούνται σε σύντομα χρονικά διαστήματα με απευ¬ 
θείας συναντήσεις εμπειρογνωμόνων. 

I. Εμπορική - Οικονομική και Βιομηχανική Συνεργασία 

Διαπιστώθηκε ότι κατά την περίοδο μεταξύ των δύο συ¬ 
νόδων αυξήθηκαν σε σημαντικό βαθμό οι επαφές μεταξύ 
των αντιπροσώπων των Εμπορικών - Βιομηχανικών Επιμε¬ 
λητηρίων, Τραπεζών, Οργανισμών και Επιχειρήσεων. 
Ιδιαίτερα θετικά τονίστηκε το γεγονός ότι αυξήθηκαν οι 
επαφές μεταξύ ιδιωτικών εταιρειών, μικρομεσαίων επιχει¬ 
ρήσεων και των εκπροσώπων των δύο χωρών. 

Οι δύο πλευρές χαιρέτησαν το γεγονός ότι οι συνολικές 


εμπορικές ανταλλαγές μεταξύ των δύο χωρών το 1995 για 
δεύτερη συνεχή χρονιά ξεπέρασαν το ποσό των 500 εκα- 
τομ. 3 ΗΠΑ, εκφράζοντας την πεποίθηση ότι η ανοδική 
πορεία στις εμπορικές συναλλαγές θα συνεχισθεί. 

Η Μικτή Επιτροπή εκτίμησε θετικά τη συμμετοχή βουλ¬ 
γαρικών εταιρειών στη Διεθνή Έκθεση της Θεσσαλονίκης 
και σε άλλες κλαδικές εκθέσεις όπως και τη συμμετοχή 
της Ελλάδος στη Διεθνή Έκθεση της Φιλιππούπολης και 
τη διοργάνωση Ελληνικής Εβδομάδος στη Βάρνα. Αυτές οι 
συμμετοχές συνέβαλαν στην καλύτερη προβολή των εξα- 
γωγικών δυνατοτήτων των δύο χωρών. 

Οι δύο πλευρές εξέφρασαν την επιθυμία για διεύρυνση 
της συνεργασίας στον τομέα των Διεθνών Εκθέσεων και 
συμφώνησαν να ενθαρρύνουν τις διοικήσεις των δύο εκ¬ 
θεσιακών οργανισμών της Διεθνούς Έκθεσης πλόβντιβ 
και ΗθΙθχρο. Προς τον σκοπό αυτό συμφωνήθηκε να εξε¬ 
ταστούν οι δυνατότητες αμοιβαίας παραχώρησης από 
τους 2 εκθεσιακούς οργανισμούς εκθεσιακοί χώροι, ελεύ¬ 
θεροι μισθώματος, προκειμένου να χρησιμοποιηθούν σε 
χρονικές περιόδους που θα συμφωνηθούν από τις διοική¬ 
σεις των οργανισμών αυτών για την προβολή ελληνικών και 
βουλγαρικών επιχειρηματικών δραστηριοτήτων και προϊό¬ 
ντων. 

Οι δύο πλευρές εξέτασαν με προσοχή την υφιστάμενη 
κατάσταση στις εμπορικές σχέσεις και διαπίστωσαν με 
ικανοποίηση την πρόοδο που έχει συντελεσθεί. Με την 
άρση της απογόρευσης εξαγωγής σκραπ από τη βουλγα¬ 
ρική πλευρά οι δύο πλευρές θεωρούν ότι οι δυνατότητες 
για την αύξηση της εξαγωγής του έχουν σημαντικά βελτιω¬ 
θεί. Η βουλγαρική πλευρά ενημέρωσε την ελληνική για τη 
σχετική απόφαση του Υπουργικού Συμβουλίου να καθορι- 
σθεί για το 1996 ποσόστωση εξαγωγής σκραπ 75.000 
τόννων και για το 1997 150.000 τόννων. 

Η βουλγαρική πλευρά εκτίμησε ως θετική την κατάρ¬ 
γηση της εποχικής ποσόστωσης στην εξαγωγή ζωντανών 
αιγοπροβάτων στην Ελλάδα. Ταυτόχρονα η ελληνική 
πλευρά έχει επιστήσει την προσοχή στην ανάγκη να λη- 
φθούν μέτρα για την πραγματοποίηση ελέγχων στις ποσό¬ 
τητες που εισάγονται στην Ελλάδα. 

Οι δύο πλευρές επαναβεβαίωσαν ότι επείγει η εκτέ¬ 
λεση των έργων υποδομής και η βελτίωση της λειτουργίας 
των δύο συνοριακών διαβάσεων Ορμένιο/Σβίλενγκραντ 
και Προμαχών/Κούλατα. Εξέφρασαν επίσης την πεποί¬ 
θηση ότι με τη νέα συμφωνία για τη διάνοιξη τριών νέων 
μεθοριακών διαβάσεων και των συνδετικών οδικών τμημά¬ 
των στα ελληνο-βουλγαρικά σύνορα, στις θέσεις Ρουντο- 
ζέμ/Ξάνθη, Γκότσε Ντέλτσεφ/Δράμα και Κίρτζαλι/ 
Κομοτινή θα δοθεί νέα ώθηση στις υπάρχουσες δυνατότη¬ 
τες για μελλοντική ανάπτυξη της παραμεθόριας, περιφε¬ 
ρειακής και γενικώτερης διμερούς οικονομικής συνεργα¬ 
σίας καθώς και την αποσυμφάριση της κίνησης των εμπο¬ 
ρευμάτων. 

Οι δύο πλευρές χαιρέτησαν το θεματικό και φιλικό κλίμα 
που επεκράτησε κατά την επίσκεψη του υπουργού των 
Εξωτερικών της Βουλγαρίας Γκ. Πιρίνσκι στην Ελλάδα, 
την ύπαρξη κοινής πολιτικής βούλησης για ανάπτυξη της 
διμερούς συνεργασίας καθώς και την αξιοποίηση των πολ- 
λοπλών δυνατοτήτων που παρέχονται μετά την υπογραφή 
των διμερών συμφωνιών τον Δεκέμβριο 1995 για το ύδατα 
του ποταμού Νέστου, για τη διάνοιξη των τριών νέων συ¬ 
νοριακών διαβάσεων και για την εποχική αποσχόληση και 
επανεισδοχή. 

Οι δύο πλευρές εξέφρασαν την επιθυμία τους, μετά την 
κύρωση και από τις δύο πλευρές της Συμφωνίας για τα 
ύδατα του Νέστου, να συγκροτηθεί και να συνέλθει το τα¬ 
χύτερο δυνατό η Μικτή Επιτροπή Υδροοικονομίας που 
προβλέπεται από τη Συμφωνία αυτή. 

Η ελληνική πλευρά εξέφρασε την ικανοποίησή της για 
την κατάργηση της ποσόστωσης εισαγωγών παγωτού στη 
Βουλγαρία. Περαιτέρω η βουλγαρική πλευρά ζήτησε τη 
συνδρομή της ελληνικής πλευράς για την καλύτερη αξιο¬ 
ποίηση των ποσοστώσεων για την εξαγωγή κλωστοϋφα¬ 
ντουργικών προϊόντων από τη Βουλγαρία στην Ευρ. 
Ένωση λαμβάνοντας υπόψη ότι οι εν λόγω ποσοστώσεις, 
βάσει της συμφωνίας σύνδεσης Βουλγαρίας - Ευρ. Ένω¬ 
σης, προβλέπεται να αυξηθούν. 

Οι δύο πλευρές εξέφρασαν τον προβληματισμό τους για 
τις υφιστάμενες διαφορές μεταξύ των στατιστικών στοι¬ 
χείων που αφορούν τις διερείς συναλλαγές σύμφωνα με 
βουλγαρικές και ελληνικές πηγές, θεώρησαν αναγκαίο να 
προσαρμοσθούν οι διαδικασίας και οι κανόνες στατιστικής 
καταγραφής αυτών των συναλλαγών έτσι ώστε να αντικα¬ 
τοπτρίζουν την πραγματική κατάσταση. 

Οι δύο πλευρές εξέφρασαν την ικανοποίησή τους για 
την απόφαση των κυβερνήσεών τους να επιμηκύνουν τη 
διάρκεια των θεωρήσεων πολλαπλών εισόδων από 6 μή¬ 
νες σε ένα χρόνο για τους επιχειρηματίες των δύο χωρών. 

Οι δύο πλευρές συμφώνησαν να εξετάσουν με εποικο¬ 
δομητικό πνεύμα τα προβλήματα που ανακύπτουν στη λει¬ 
τουργία μικτών επιχειρήσεων στο έδαφος της κάθε χώρας 
με στόχο την εξεύρεση λύσεων και την περαιτέρω προώ¬ 
θηση της διμερούς επιχειρηματικής συνεργασίας. 

Από ελληνικής πλευράς επισημάνθηκε η ανάγκη να λη- 
φθούν συγκεκριμένα και αποτελεσματικά μέτρα για την 
εξασφάλιση των απαραιτήτων συνθηκών ασφαλείας σε ότι 
αφορά τους Έλληνες επιχειρηματίες και την περιουσία 
τους καθώς επίσης και τη λειτουργία των επιχειρήσεών 
τους. 

Επίσης ζήτησε να ληφθούν τα κατάλληλα μέτρα για την 
απλούστευση των διαδικασιών σε συνδυασμό με επιτά¬ 
χυνση έργων τεχνικής υποδομής στα τελωνεία μεθορια¬ 
κών σταθμών, ώστε να εξυπηρετούνται όλων των ειδών οι 
εμπορευματικές μεταφορές. 

Για την αντιμετώπιση μεμονωμένων αρνητικών φαινο¬ 
μένων που υπονομεύουν το διμερές υγιές εμπόριο οι δύο 
πλευρές αποφάσισαν τη σύσταση μηχανισμού αλληλοενη- 
μέρωσης και άμεσης παρέμβασης. 

Οι δύο πλευρές εξέφρασαν την ικανοποίησή τους από 
τη μέχρι τώρα συνεργασία στον Τραπεζικό τομέα και εν- 
θάρρυναν την περαιτέρω ανάπτυξή της. 

II Τραπεζική συνεργασία 

Η ελληνική πλευρά ζήτησε από τη βουλγαρική την ευ¬ 
νοϊκή αντιμετώπιση αιτημάτων ελληνικών τραπεζών για 
την εγκατάσταση καταστημάτων τους στη Βουλγαρία. Η 
βουλγαρική πλευρά εκφράζει την επιθυμία της αυτό το 
θέμα να εξετασθεί κάτω από το πρίσμα της αμοιβαιότητας 
και σύμφωνα με τη νομοθεσία κάθε χώρας. 

Η βουλγαρική πλευρά πληροφόρησε την ελληνική ότι 
σύμφωνα με τις εκτιμήσεις της η κεντρική τράπεζα της 
Βουλγαρίας (ΒΝΒ) θα έχει δώσει απάντηση σε εκκρεμού- 
σες αιτήσεις ελληνικών τραπεζών που αφορούν την εξαί¬ 
ρεση αναφοράς για την κεφαλαιακή επάρκεια (σύμφωνα 
με τον κανονισμό 8) μέχρι τέλη Ιουνίου 1996. 

Οι δύο πλευρές ανέλαβαν την υποχρέωση να ενημερώ¬ 


νει η μία την άλλη για τις εξελίξεις του νομοθετικού πλαι¬ 
σίου που αφορά το τραπεζικό σύστημα κάθε χώρας. 

Οι ελληνικές τράπεζες προσφέρουν την τεχνογνωσία 
τους (νέα προϊόντα - μηχανογράφηση - εκπαίδευση) με 
εξειδικευμένα σεμινάρια σε στελέχη βουλγαρικών τραπε¬ 
ζών. 

III. Βιομηχανική συνεργασία και κατασκευές. 

Οι δύο πλευρές κατέγραψαν το γεγονός ότι ανεξάρτητα 
από το μεγάλο όγκο των ελληνικών επενδύσεων στη 
Βουλγαρία έως τώρα, οι δυνατότητες είναι αρκετά μεγα¬ 
λύτερες. Σχετικά μ’ αυτό η Βουλγαρική πλευρά ενημέ¬ 
ρωσε την ελληνική για τις νέες δυνατότητες που δίνονται 
στους ξένους επενδυτές μετά την υιοθέτηση των αλλαγών 
που θα επέλθουν στη σχετική νομοθεσία, την έναρξη της 
μαζικής ιδιωτικοποίησης και τις προβλεπόμενες διευκο¬ 
λύνσεις για ιδιωτικοποίηση με μετρητά. 

Επίσης η βουλγαρική πλευρά έθεσε το θέμα της από 
κοινού εκμετάλλευσης σιδηρούχων μεταλλευμάτων και 
κοιτασμάτων στη Βόρεια Ελλάδα και μη σιδηρούχων κοι¬ 
τασμάτων της περιοχής του Ζλάτογκραντ στη Βουλγαρία. 
Στο σχέδιο αυτό η βουλγαρική πλευρά αποδίδει ιδιαίτερη 
σημασία λόγω του ότι με την υλοποίησή του θα συμβάλει 
στην αντιμετώπιση της ανεργίας στην περιοχή και την 
ενεργοποίηση των σχετικών μονάδων που βρίσκονται σε 
αδράνεια (εργοστάσια επεξεργασίας μετάλλων). 

Οι δύο πλευρές συζήτησαν τους τομείς προτεραιότητας 
για συνεργασία στη βιομηχανία καθώς και τα μέτρα για την 
ανάπτυξη των διμερών σχέσεων. 

Υπογραμμίσθηκε επίσης η σημασία που αποδίδουν οι 
δύο πλευρές στην υλοποίηση αναγκαίων έργων υποδομής 
κοινού ενδιαφέροντος (όπως οδικοί άξονες, λιμάνια κ.ά) 
που εντάσσονται σε εθνικά και διακρατικά προγράμ¬ 
ματα. 

Οι δύο πλευρές ενθαρρύνουν τη συνεργασία μεταξύ ελ¬ 
ληνικών και βουλγαρικών κατασκευαστικών εταιρειών 
στην υλοποίηση επενδυτικών προγραμμάτων στην Ελλάδα 
και τη Βουλγαρία, την κοινή συμμετοχή στην εκτέλεση έρ¬ 
γων που εντάσσονται στα προγράμματα της Ευρ. Ένωσης 
καθώς και έργων που αφορούν την κατασκευή βαλκανι¬ 
κών διευρωπαϊκών δικτύων υποδομών. 

IV. Μεταφορές 

Οι δύο πλευρές υπογράμμισαν τον πολιτικό, οικονομικό 
και στρατηγικό χαρακτήρα της διμερούς συνεργασίας 
στον τομέα των μεταφορών σε περιφερειακό αλλά και ευ¬ 
ρωπαϊκό πλαίσιο. 

Η ελληνική πλευρά ενημέρωσε τη βουλγαρική ότι σχέδιο 
νέας Συμφωνίας Οδικών Μεταφορών επιβατών και εμπο¬ 
ρευμάτων βρίσκεται στο τελικό στάδιο επεξεργασίας και 
σύντομα θα αποσταλεί αρμοδίως, προκειμένου κατά τη 
συνάντηση εμπειρογνωμόνων μέσα στο έτος 1996 που 
έχει ήδη συμφωνηθεί, να συνταχθεί και να μονογραφηθεί 
κοινώς αποδεκτό κείμενο νέας Συμφωνίας. 

Η ελληνική πλευρά έθεσε τα προβλήματα που υπάρχουν 
στις οδικές μεταφορές, όπως αυτό των υψηλών τελών 
διοδίων, της αδικαιολόγητης καθυστέρησης στα σύνορα, 
του τρόπου υπολογισμού του βάρους κατ’ άξονα και του 
περιορισμένου χρόνου παραμονής των ελληνικών φορτη¬ 
γών και λεωφορείων στο βουλγαρικό έδαφος. 

Η βουλγαρική πλευρά πρότεινε να εξετασθεί η δυνατό¬ 
τητα έκδοσης πολλαπλών θεωρήσεων διάρκειας ενός 
έτους για τους Βούλγαρους οδηγούς φορτηγών αυτοκινή¬ 
των και για τα πληρώματα λεωφορείων. 

Σε ότι αφορά τη μείωση διοδίων η βουλγαρική πλευρά 
δήλωσε ότι έχει ήδη μειώσει τα τέλη διοδίων και δεσμεύ¬ 
τηκε να ενημερώσει σχετικά την ελληνική πλευρά επισή- 
μως και λεπτομερώς. 

Για το θέμα του μέγιστου επιτρεπόμενου βάρους και 
του υπολογισμού κατανομής φορτίου κατ’ άξονα στα ελ¬ 
ληνικά φορτηγά αυτοκίνητα η ελληνική πλευρά ζήτησε να 
εφαρμόζεται το καθεστώς που ισχύει στην Ε.Ε., και προς 
το οποίο η Ελλάς έχει προσαρμοστεί. 

Οι δύο πλευρές αναφέρθηκαν στη σκοπιμότητα και 
αναγκαιότητα ανάπτυξης των συνδυασμένων μεταφο¬ 
ρών. 

Η βουλγαρική πλευρά έθεσε προς συζήτηση το θέμα 
της καθιέρωσης τακτικής αεροπορικής γραμμής Σόφια - 
Θεσσαλονίκη - Σόφια. 

Η ελληνική πλευρά διατύπωσε την ετοιμότητά της να 
εξετάσει την έκδοση προσωρινής άδειας για εκτέλεση 
δρομολογίων Σόφια - Θεσσαλονίκη - Σόφια, εξωσυμβατι- 
κού μόνο χαρακτήρα, από τον εθνικό αερομεταφορέα της 
Βουλγαρίας ΒΑ1_ΚΑΝ ΑΙΒΙ.ΙΝΕ3. 

V. Τηλεπικοινωνίες 

Οι δύο πλευρές συμφώνησαν να διευρύνουν τη συνερ¬ 
γασία τους στον τομέα των τηλεπικοινωνιών. Η βουλγα¬ 
ρική πλευρά επέδωσε σχέδιο νέας συμφωνίας για συνερ¬ 
γασία στον τομέα των ταχυδρομείων και των τηλεπικοινω¬ 
νιών μεταξύ των δύο χωρών. 

VI. Εργασιακός τομέας 

Οι δύο πλευρές προέβησαν σε αμοιβαία ενημέρωση 
όσον αφορά την πορεία της διαδικασίας κύρωσης της δι¬ 
μερούς συμφωνίας εποχικής απασχόλησης εργατικού δυ¬ 
ναμικού που υπεγράφη στη Σόφια τον Δεκέμβριο του 
1995. Η βουλγαρική πλευρά υπενθύμισε το αίτημα που 
έχει υποβάλει για τροποποίηση του άρθρου 10 της παρα¬ 
πάνω Συμφωνίας. 

VII. Τουρισμός 

Οι δύο πλευρές συμφώνησαν για αναπροσαρμογή στα 
σημερινά δεδομένα της συμφωνίας του 1970 για συνερ¬ 
γασία στον τομέα του τουρισμού καθώς και συγκεκριμένα 
μέτρα για την ταχύτερη προσέλκυση ξένων τουριστικών 
επενδύσεων στη Βουλγαρία. 

VIII. Γεωργία 

Οι δύο πλευρές εκτίμησαν τα αποτελέσματα της συνερ¬ 
γασίας των Υπουργείων Γεωργίας, Οργανισμών, Εται¬ 
ρειών και Ιδρυμάτων των δύο χωρών στον τομέα της γεωρ¬ 
γίας. 

Οι δύο πλευρές εξέφρασαν την ικανοποίησή τους για τις 
επαφές και συμφωνίες που πραγματοποιήθηκαν μεταξύ 
των αντιστοίχων οργανισμών των δύο χωριών: 

-Γεωργική Ακαδημία της Βουλγαρίας και το Εθνικό 
Ίδρυμα Αγροτικής Έρευνας της Ελλάδος. 

- τις εθνικές Υπηρεσίες Κτηνιατρικής και Φυτοπροστα¬ 
σίας 

- το Εθνικό Ταμείο Καπνού της Βουλγαρίας και τον 
Εθνικό Οργανισμού Καπνού της Ελλάδος 

Η ελληνική πλευρά ανέλαβε την υποχρέωση να οργανώ¬ 
σει την 6η Σύνοδο της Μικτής Ομάδος Εργασίας για συ¬ 
νεργασία στη γεωργία στην Ελλάδα, μέχρι τα τέλη 1996. 
Οι δύο πλευρές θα ανταλλάξουν προτάσεις συνεργασίας, 
προκειμένου να καταρτίσουν την ημερήσια διάταξη της 
Ομάδος Εργασίας. 

Το ελληνικό Υπουργείο Γεωργίας δήλωσε την ετοιμό¬ 
τητα να οργανώσει ένα εκπαιδευτικό σεμινάριο για θέματα 


κοινής αγροτικής πολιτικής που θα απευθύνεται σε στε¬ 
λέχη του Υπουργείου Γεωργίας της Βουλγαρίας. Το εκ¬ 
παιδευτικό πρόγραμμα θα χρηματοδοτηθεί από ελληνι¬ 
κούς εθνικούς πόρους. Η ελληνική πλευρά θα αποστείλει 
τις αντίστοιχες προσκλήσεις. 

Οι δύο πλευρές διαπιστώνουν ότι η σημασία και η ιδιαι¬ 
τερότητα του γεωργικού τομέα συνηγορούν στην διαμόρ¬ 
φωση ευνοϊκού καθεστώτος που να προωθεί τη συμμε¬ 
τοχή εξειδικευμένων τραπεζικών φορέων στο επενδυτικό 
πρόγραμμα καθώς και στο πρόγραμμα ιδιωτικοποιήσεων 
του γεωργικού τομέα της χώρας. 

IX. Επιστημονική - Τεχνική συνεργασία. 

Οι δύο πλευρές επιβεβαίωσαν την κοινή τους πεποί¬ 
θηση για τις υπάρχουσες δυνατότητες επιστημονικής - 
τεχνικής συνεργασίας και ιδιαίτερα στα πλαίσια των προ¬ 
γραμμάτων της Ευρ. Ένωσης. 

X. Διασυνοριακή συνεργασία στα πλαίσια ΡΗΑΒΕ 
ΙΝΤΕΒΒΕΟ II. 

Συζητήθηκαν επίσης συγκεκριμένες δυνατότητες για 
την καλύτερη αξιοποίηση των πόρων που προέρχονται 
από τα προγράμματα ΡΗΑΒΕ και ΙΝΤΕΒΒΕΘ II και τη διά¬ 
θεσή τους σε δραστηριότητες που έχουν σχέση με την 
προώθηση των εμπορικών και επενδυτικών δραστηριοτή¬ 
των εταιρειών και από τις δύο πλευρές. 

Η ελληνική πλευρά εξέφρασε την επιθυμία να υποστη- 
ριχθούν από τη βουλγαρική πλευρά οι υποψηφιότητες ελ¬ 
ληνικών συμβουλευτικών φορέων και επιχειρήσεων στα 
πλαίσια του ΡΗΑΒΕ. 

XI. Διμερής τεχνική βοήθεια. 

Οι δύο πλευρές εξέτασαν την πρόταση που πρότεινε ο 
Ελληνικός Οργανισμός Εξωτερικού Εμπορίου που αφορά 
τη δημιουργία αντίστοιχου Οργανισμού στη Βουλγαρία με 
τη συνδρομή του. Συμφωνήθηκε ότι η υλοποίηση του εν 
λόγω σχεδίου θα πραγματοποιηθεί σε συνεργασία με το 
Υπουργείο Εθνικής Οικονομίας της Ελλάδος και του Ελ¬ 
ληνικού Οργανισμού Εξωτερικού Εμπορίου. Το πρό¬ 
γραμμα θα χρηματοδοτηθεί από το ΡΗΑΒΕ στα πλαίσια 
του προγράμματος ΡαάηβτδΝρ. 

Η ελληνική πλευρά ενημέρωσε τη βουλγαρική ότι προτί- 
θεται να διεξαγάγει ημερίδα που θα αφορά τις δυνατότη¬ 
τες επενδύσεων στη Βουλγαρία καθώς επίσης και την 
ανάληψη κοινών επενδυτικών πρωτοβουλιών στα πλαίσια 
της Παρευξείνιας Συνεργασίας. Οι δύο χώρες επιβεβαίω¬ 
σαν τη σκοπιμότητα παρουσίασης προγραμμάτων σχετικά 
με τις διαδικασίες ιδιωτικοποίησης στη Βουλγαρία. 

Η ελληνική πλευρά ανακοίνωσε την πρόθεσή της να 
διοργανώσει ημερίδα προβολής βουλγαρικών προϊόντων 
που παρουσιάζουν ενδιαφέρον για την ελληνική αγορά. 

Τέλος έγινε αναφορά στις προοπτικές υλοποίησης και 
άλλων παρόμοιων προγραμμάτων στα πλαίσια της ελληνι¬ 
κής διμερούς βοήθειας προς τη βουλγαρική πλευρά. 

Οι δύο πλευρές συμφώνησαν η 19η σύνοδος της μικτής 
διακυβερνητικής επιτροπής να συγκληθεί στο τέλος του 
πρώτου εξαμήνου του 1997 στην Αθήνα. 

Το Πρωτόκολλο υπεγράφη στη Σόφια στις 29 Μαιδυ 
1996 σε δύο πρωτότυπα κείμενα στα βουλγαρικά και στα 
ελληνικά τα οποία έχουν την ίδια ισχύ. 

Εκ μέρους της Κυβέρνησης Εκ μέρους της Κυβέρνησης της 

της Ελληνικής Δημοκρατίας Δημοκρατίας της Βουλγαρίας 

ΕΜΜΑΝΟΥΗΛ ΜΠΕΝΤΕΝΙΩΤΗΣ ΒΛΑΝΤΙΜΙΡ ΚΑΡΠΑΤΣΕΦ 

18η ΣΥΝΟΔΟΣ ΜΙΚΤΗΣ ΔΙΑΚΥΒΕΡΝΗΤΙΚΗΣ 
ΕΠΙΤΡΟΠΗΣ 

ΕΛΛΑΔΟΣ - ΒΟΥΛΓΑΡΙΑΣ 

(Σόφια, 28-29 Μαίου 1996) 

ΕΛΛΗΝΙΚΗ ΑΝΤΙΠΡΟΣΩΠΕΙΑ 

1. Υπουργείο Εθνικής Οικονομίας 

Μανώλης ΜΠΕΝΤΕΝΙΩΤΗΣ, Υφυπουργός Εθνικής Οι¬ 
κονομίας Επικεφαλής της Αντιπροσωπείας 
Νίκος ΖΑΧΑΡΙΑΔΗΣ, Γενικός Γραμματέας Δ.Ο.Σ. 
Θεόδωρος ΒΛΑΣΣΟΠΟΥΛΟΣ, Γενικός Διευθυντής 
Ε.Ο.Ε.Σ. 

Βασίλειος ΚΑΝΕΛΛΑΚΗΣ, Διευθυντής Κ.Α.Ε. 

Γεώργιος ΔΟΥΔΟΥΜΗΣ, Σύμβουλος Ο.Ε.Υ., Ελλην. 
Πρεσβ. Σόφιας 

Μιλτιάδης ΜΙΧΑΛΟΥΤΣΟΣ, Σύμβουλος ΥΠΕΘΟ για 
Δ.Ο.Σ. 

Μαρία ΓΕΩΡΓ ΑΝΤΟΠΟΥΛΟΥ, Υπεύθυνη ελληνο- 
βουλγαρικών σχέσ. 

Χριστίνα ΣΤΕΦΑΝΙΔΟΥ, Υπάλληλος Δ/νσης Κ.Α.Ε. 

2. Υπουργείο Εξωτερικών 

Μιχαήλ ΚΟΥΚΑΚΗΣ, Σύμβουλος Πρεσβείας Α' Α3 
Δ.Δ.Σ. 

3. Υπουργείο Γεωργίας 

Ανθούλα ΨΙΛΟΛΙΓΝΟΥ, Δ/νση Αγροτ. Πολιτικής & Τε¬ 
κμηρίωσης 

4. Υπουργείο Μεταφορών & Επικοινωνιών 
Φωτεινή ΣΙΔΑ, Τμήμα Διεθνών Μεταφορών 

5. Ελληνικός Οργανισμός Εξωτερικού Εμπορίου 
Αικατερίνη ΕΥΘΥΜΙΑΔΟΥ, Δ/ντρια Διερεύνησης Αγο¬ 
ρών 

6. Σ.Ε.Β.Ε. 

Απόστολος ΓΕΝΙΤΣΑΡΗΣ, Πρόεδρος 

Βάσω ΛΟΥΝΤΖΗ, Δικηγόρος-Βοηθός Γεν. Δ/ντή 

7. Εθνική Τράπεζα της Ελλάδος 

Απόστολος ΣΩΤΗΡΟΠΟΥΛΟΣ, Επικεφαλής Μονάδων 
Βαλκανικής 

8. Αγροτική Τράπεζα της Ελλάδος 

Ελευθέριος ΤΣΙΑΚΙΡΗΣ, Προϊστάμ. Γραφείου Αντιπρ. 
Σόφιας 

9. Τράπεζα Χίου ΑΕ 

Γεράσιμος ΒΑΣΙΛΑΤΟΣ, Δ/ντής Επιχ/κής Πίστης 

10. Ιονική Τράπεζα 

Χαράλαμπος ΤΣΑΡΟΥΧΑΣ, Δ/ντής Υποκ/τος Σόφιας 
Χαρίλαος ΛΥΡΗΣ, Υποδ/ντής, Δ/νση Γεν. Λογιστη¬ 
ρίου 

Γεώργιος ΜΑΝΤΑΚΑΣ, Υποδ/ντής, Δ/νση Οικ. Μελε¬ 
τών 

11. Τράπεζα Μακεδονίας - Θράκης 
Γεώργιος ΣΑΚΟΥΛΙΔΗΣ, Δ/ντής 

Θεόδωρος ΤΣΑΒΛΑΡΙΔΗΣ, Προϊστάμ. Γραφείου 
Αντιπρ. Σόφιας 

12. Εμπορικό & Βιομηχανικό Επιμελητήριο Δράμας 
Κων/νος ΓΡΙΜΠΑΣ, Πρόεδρος 

13. Εμπορικό και Βιομηχανικό Επιμελητήριο Ροδόπης 
Σωτήριος ΠΑΠΑΔΗΜΗΤΡΙΟΥ, Πρόεδρος 

14. Διερμηνείς: Διμαντένια ΡΙΜΠΑ 
Σοφία ΜΟΥΧΛΙΑ 

ΒΟΥΛΓΑΡΙΚΗ ΑΝΤΙΠΡΟΣΩΠΕΙΑ 

1. Βλαντιμίρ ΚΑΡΠΑΤΣΕΦ, Υφυπουργός Εμπορίου και 
Διεθνούς Οικονομικής Συνεργασίας Επικεφαλής της Αντι¬ 
προσωπείας 


2. Λάτσεσαρ ΣΤΕΦΑΝΩΦ, Σύμβουλος Οικον. Υποθέ¬ 
σεων, Βουλγαρ. Πρεσβεία Αθήνας. 

3. Γκεόργκι ΓΚΕΟΡΓΚΙΕΦ, Σύμβουλος Οικον. Υποθέ¬ 
σεων, Βουλγαρ. Προξενείο θεσ/νίκης 

4. Πλάμεν ΝΙΚΗΦΟΡΩΦ, Δ/ντής, Υπουργείο Χωροτα¬ 
ξίας και Κατασκευών 

5. Μίνκο ΓΚΕΡΤΖΙΚΩΦ, Δ/ντής, Νοτιο-Ανατολ. Ευρώ¬ 
πης, Υπουργείο Εμπορ. & Διεθν. Οικον. Συν. 

6. Κρασιμίρ ΚΑΛΑΤΖΙΕΦ, Δ/ντής Οδικών Μεταφόρών, 
Υπουργείο Μεταφορών 

7. Γκαλίνα ΓΚΟΥΡΟΒΑ, Δ/ντρια Διεθν. Συνεργασίας, 
Υπουργείο Χωροταξίας & Κατασκευών 

8. Κόστα ΙΒΑΝΩΦ, Δ/ντής Διεθν. Συνεργασίας, Υπουρ¬ 
γείο Γ εωργίας 

9. Βλαντιμίρ ΚΙΣΙΩΦ, Δ/ντής Διεθν. Ολοκλήρωσης, 
Υπουργείο Βιομηχανίας 

10. Ρούμεν ΣΙΜΕΩΝΩΦ, Υποδ/ντής Τραπεζικής Επιθε¬ 
ώρησης, Βουλγαρική Εθνική Τράπεζα 

11. Γκαλίνα ΑΛΕΞΑΝΤΡΟΒΑ, Δ/ντρια Διεθν. Σχέσεων, 
Υπουργείο Εργασίας & Κοιν. Υπηρ. 

12. Πέταρ ΑΓΓΕΛΩΦ, Δ/ντής Υπηρ. Ελέγχου Συναλ¬ 
λάγματος 

13. Ντίμο ΜΑΡΚΩΦ, Δ/ντής Προώθ. Επενδ., Πρακτορ. 
Ξένων Επ. 

14. Νικόλα ΝΤΙΚΩΦ, Δ/ντής Διεθν. Σχέσεων, Επιτροπή 
Ταχυδρ. & Τηλεπικοινωνιών 

15. Β. ΚΑΝΑΛΙΕΒΑ, Δ/ντρια Μάρκετινγκ, Πρακτορ. Ιδι- 
ωτικοπ. 

16. Ιβάν ΜΠΑΚΑΛΩΦ, Τμηματάρχης για Ελλάδα & Κύ¬ 
προ, ΥΠΕΞ 

17. Σβετλομίρα ΜΠΙΝΕΒΑ, Πραγματογνώμων, Επι¬ 
τροπή Τουρ. 

18. Έλενα ΜΙΤΟΒΑ, Πραγματογνώμων, Υπουργείο Βιο¬ 
μηχανίας 

19. Πολυξένα ΜΛΑΝΤΕΝΟΒΑ, Πραγματογνώμων, 
Υπουργείο Βιομηχαν. 

20. Γιακίμ ΙΒΑΝΩΦ, Πραγματογνώμων, Υπουργείο Οικ. 
Ανάπτυξης 

21. Ζορνίτσα ΜΠΟΓΙΑΤΖΙΕΒΑ, Αρμόδια για Ελλάδα. 

Υπουργείο Εμπορίου & Δ.Ο.Σ. 

-φ- 

Κ ΑΝΟΝΙΣΜΟ Ι 

( 2 ) 

ΚΑΝΟΝΙΣΜΟΣ ΥΠ’ ΑΡΙΘ. 84/96 
Περί λειτουργίας, διοικήσεως και διαχειρίσεως του Ιερού 

Προσκυνηματικού Ναού του Αγίου Νεομάρτυρος Γε¬ 
ωργίου, του εν Ιωαννίνοις αθλήσαντος, της Ιεράς Μη- 

τροπόλεως Ιωαννίνων. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τις διατάξεις των άρθρων 1 παρ. 4 και 59 του Νόμου 
590/1977 «Περί του Καταστατικού Χάρτου της Εκκλησίας 
της Ελλάδος.... 

2. Την αριθ. 1/2.1.1996 πρότασιν του Σεβασμιωτάτου 
Μητροπολίτου Ιωαννίνων. 

3. Την από 11.1.1996 Απόφασιν της Διαρκούς, Ιεράς 
Συνόδου. 

4. Την από 4.10.1996 Απόφασιν Αυτής. 

ΨΗΦΙΖΕΙ 

Τον αριθ. 84/1996 ΚΑΝΟΝΙΣΜΟΝ, έχοντα ούτω: 
ΚΑΝΟΝΙΣΜΟΣ ΥΠ’ ΑΡΙΘ. 84/1996 

«ΠΕΡΙ ΛΕΙΤΟΥΡΓΙΑΣ, ΔΙΟΙΚΗΣΕΩΣ ΚΑΙ 
ΔΙΑΧΕΙΡΙΣΕΩΣ ΤΟΥ ΙΕΡΟΥ ΠΡΟΣΚΥΝΗΜΑΤΙΚΟΥ 
ΝΑΟΥ 

ΤΟΥ ΑΓΙΟΥ ΝΕΟΜΑΡΤΥΡΟΣ ΓΕΩΡΓΙΟΥ 
ΤΟΥ ΕΝ ΙΩΑΝΝΙΝΟΙΣ ΑΘΛΗΣΑΝΤΟΣ, 

ΤΗΣ ΙΕΡΑΣ ΜΗΤΡΟΠΟΛΕΩΣ ΙΩΑΝΝΙΝΩΝ» 

Άρθρον 1 

Ο εν τη πόλει των Ιωαννίνων Ιερός Ναός, ο τιμώμενος 
επ’ ονόματι του Αγίου Νοομάρτυρος Γεωργίου του εν Ιω- 
αννίνοις αθλήσαντος και ο οποίος ανεκηρύχθη Προσκυνη- 
ματικός δια της υπ’ αριθ. 246/24.12.1995 Αποφάσεως 
του Σεβ. Μητροπολίτου Ιωαννίνων ΘΕΟΚΛΗΤΟΥ, αποτε¬ 
λεί Ν.Π.Ι.Δ. (ύρθρ. 1 παρ. 4 του Ν. 590/1977 «Περί του 
Καταστατικού Χάρτου της Εκκλησίας της Ελλάδος,,), με 
την επωνυμία: «Ιερόν Προσκύνημα Αγιος Γεώργιος ο Νεο- 
μάρτυς ο εν Ιωαννίνοις,... Έχει κυκλικήν σφραγίδα, φέ- 
ρουσαν εις το κέντρον την εικόνα του Αγίου και γύρωθεν, 
εις δύο κύκλους, τας λέξεις: «ΙΕΡΑ ΜΗΤΡΟΠΟΛΙΣΙΩΑΝ- 
ΝΙΝΩΝ - ΙΕΡΟΝ ΠΡΟΣΚΥΝΗΜΑ ΑΓΙΟΣ ΓΕΩΡΓΙΟΣ Ο ΝΕ- 
ΟΜΑΡΤΥΣ, και υπάγεται πνευματικώς και διοικητικώς εις 
την Ιεράν Μητρόπολιν Ιωαννίνων. 

Αρθρο 2 

Σκοπός του Ιερού Προσκυνήματος του Αγίου Γ εωργίου 
του Νεομάρτυρος είναι η προαγωγή και η ενίσχυσις του 
Πνευματικού και Φιλανθρωπικού έργου της Ιεράς Μητρο- 
πόλεως Ιωαννίνων. 

Αρθρο 3 

Μέσα δια την επίτευξιν του ως άνω σκοπού ε'ιναι, ενδει- 
κτικώς: 

1) Η ανελλιπής τέλεσις των Αγίων Μυστηρίων και των Ιε¬ 
ρών Ακολουθιών, κατά την τάξιν και την παράδοσιν της 
Ορθοδόξου Εκκλησίας. 

2) Η οικονομική ενίσχυσις και συμπαράστασις της Διευ- 
θύνσεως Νεότητος της Ιεράς Μητροπόλεως Ιωαννίνων. 

3) Η οικονομική κάλυψις ολικώς ή εν μέρει, διαλέξεων, 
σεμιναρίων, συνεδρίων και άλλων παρεμφερών εκδηλώ¬ 
σεων θεολογικού, λατρευτικού, ποιμαντικού, εκπαιδευτι¬ 
κού, επιμορφωτικού κ.λπ. περιεχομένου. 

Αι εκδηλώσεις αύται δύναται να ενισχυθούν οικονομι- 
κώς και εάν δεν οργανώνωνται από την Ιεράν Μητρόπολιν 
Ιωαννίνων. 

4) Η χορήγησις μεταπτυχιακών υπογραφών εις ασχο- 
λουμένους με εκκλησιαστικά θέματα, προτιμωμένων των 
πτυχιούχων των θεολογικών Σχολών. 

5) Η χρηματοδότησις εκδόσεων της Ιεράς Μητροπό¬ 
λεως Ιωννίννων. . 

Άρθρο 4 

1. Η διοίκησις του ανωτέρω Προσκυνηματικού Ναού 
ασκείται από πενταμελή Διοικούσαν Επιτροπήν, αποτε- 
λου μένη ν από τον Μη τροπολίτη ν ή τον ειδικώς προς τούτο 
οριζόμενον αναπληρωτήν του ως πρόεδρον και τέσσερα 
μέλη, ήτοι: α) τον εκάστοτε Εφημέριον του Προσκυνήμα¬ 
τος, β) έναν εκ ευϋπολήπτων πολιτών της πόλεως των Ιω¬ 
αννίνων, προτεινόμενον από τον Μητροπολίτην, γ) τον 


Εφοροεπίτροπον, ο οποίος μετέχει εις το Διοικητικόν 
Συμβούλιον του Καμπερείου Πνευματικού Ιδρύματος και 
δ) ένα μέλος το οποίον θα εκλέγει υπό των Επιτρόπων των 
Εκκλησιών της πόλεως των Ιωννίνων εις ειδικήν προς 
τούτο συνεδρίασιν και δεν θα προέρχεται εξ αυτών. 

2. Η Διοικούσα Επιτροπή λειτουργεί κατά τας περί λει¬ 
τουργίας των Εκκλησιαστικών Συμβουλίων διατάξεις. 

3. Η διαχείρισις του Προσκυνήματος ασκείται υπό του 
πενταμελούς Διαχειριστικής Επιτροπής, αποτελουμένης 
εκ των α) του ως άνω αναπληρωτού του Μητροπολίτου, ως 
προέδρου, β) του Προϊσταμένου των Αγαθοεργών Κατα¬ 
στημάτων, γ) του Εφοροεπιτρόπου, ο οποίος μετέχει εις 
τη Διοικούσαν Επιτροπήν, δ) του υπό των Επιτρόπων 
εκλεγέντος μέλους της Διοικούσης Επιτροπής και ε) εξ 
ενός ακόμη μέλους, εκλεγομένου υπό των Επιτρόπων των 
Εκκλησιών της πόλεως των Ιωαννίνων κατά τα ως άνω. 

4. Η θητεία των μελών της Διοικούσης και Διαχειριστι¬ 
κής Επιτροπής είναι τετραετής, συμπίπτουσα απολύτως 
με αυτήν των Επιτροπών των Ενοριών της πόλεως των Ιω¬ 
αννίνων. 

Άρθρο 5 

Η Διοικούσα Επιτροπή έχει τας εξής αρμοδιότητας: 

1. Μεριμνά δια την διοίκησιν και αξιοποίησιν των εσό¬ 
δων και των περιουσιακών στοιχείων του Ιερού Προσκυνή¬ 
ματος. 

2. Εγκρίνει τον επίσημον Προϋπολογισμόν, Απολογι¬ 
σμόν και Ισολογισμόν του Προσκυνήματος. 

3. Αποφασίζει δια την διάθεσιν των εσόδων συμφώνως 
προς το άρθρον 8 του παρόντος. 

4. Παρακολουθεί, κατευθύνει και συντονίζει την τελε- 
σφοτέραν πραγματοποίησή των σκοπών του Προσκυνή¬ 
ματος. 

5. Τηρεί τα απαιτούμενα διοικητικά βιβλία (Πρωτοκόλ¬ 
λου, Πράξεων Διοικούσης Επιτροπής κ.λ.π.), τα οποία φέ¬ 
ρουν απαραιτήτως θεώρησιν της Ιεράς Μητροπόλεως Ιω¬ 
αννίνων. 

6. Προσλαμβάνει και απολύει το μη κληρικόν προσωπι¬ 
κόν το οποίον κρίνεται απαραίτητον δια την απρόσκοπτον 
λειτουργίαν του Ιερού Ναού. 

7. Παρακολουθεί τη Διαχειριστικήν Επιτροπήν, εκδί- 
δουσα τας εκάστοτε αναγκαίας οδηγίας δια την ομαλήν 
εκτέλεσιν των εργασιών αυτής. 

8. Αποφασίζει επί θεμάτων μη προβλεπομένων εις το 
παρόν μη δυναμένη όμως να επιφέρει αλλοίωσιν διατά¬ 
ξεων του παρόντος Κανονισμού. 

Άρθρο 6 

Η Διαχειριστική Επιτροπή έχει τας εξής αρμοδιότη¬ 
τας: 

1. Μεριμνά δια την χρηστήν και συνετήν διαχείρισιν των 
εσόδων του Προσκυνήματος. 

2. Συντάσσει τον επίσημον Προϋπολογισμόν, Απολογι¬ 
σμόν και Ισολογισμόν του Προσκυνήματος. 

3. Τηρεί τα απαιτούμενα διαχειριστικά βιβλία, (Ταμείου, 
Αφιερωμάτων και Τιμαλφών, Πρακτικά Καταμετρήσεων, 
Διπλότυπα εισπράξεων και πληρωμών, κ.λπ.). 

4. Διαχειρίζεται το Φιλόπτωχον Ταμείον του Προσκυνή¬ 
ματος συμφώνως προς τας οδηγίας και δια τα ποσά τα 
οποία ενεκρίθησαν από την Διοικούσαν Επιτροπήν. 

5. Ενημερώνει τη Διοικούσαν Επιτροπήν δια την πο¬ 
ρείαν των οικονομικών του Ιερού Προσκυνήματς και θέτει 

εις τη διάθεσίν της οποία στοιχεία της ζητηθούν. 

Άρθρο 7 

Πόροι του Ιερού Προσκυνήματος είναι: 

1. Αι εισπράξεις από τη διάθεσιν κηρίων, ελαίου και 
αφιερωμάτων, την περιφοράν δίσκων, το προϊόν των κυ- 
τίων, την τέλεσιν Ακολουθιών και Μυστηρίων και η εί- 
σπραξις μισθωμάτων. 

2. Αι προσφοραί, κληρονομιάς κληροδοσίας δωρεαί κα 
αφιερώσεις των πιστών. 

3. Αι τυχόν επιχορηγήσεις από το Δημόσιον, Νομικά 
Πρόσωπα, Τραπέζας, Οργανισμούς, κ.λπ. 

4. Τα κατά την έναρξιν ισχύος του παρόντος Κανονι¬ 
σμού υπάρχοντα χρηματικά υπόλοιπα, τιμαλφή, ακίνητα 
και κινητά, ως και πάσα εκκρεμής είσπραξις από προηγου- 
μένας χρήσεις. 

5. Πάσα άλλη πρόσοδος από νόμιμον και χρηστήν πη¬ 
γήν. 

Άρθρο 8 

Τα έσοδα του Ιερού Προσκυνήματος διατίθενται μετά 
από σχετικήν απόφασιν της Διοικούσης Επιτροπής και 
συμφώνως προς τον εγκεκριμένον Προϋπολογισμόν, δια 
τους κάτωθι σκοπούς: 

1. Δια την συντήρησιν, τον εξοπλισμόν και τον εξωραϊ- 
σμόν του Ιερού Ναού. 

2. Δια την συντήρησιν και αξιοποίησιν της κινητής και 
ακινήτου περιουσίας του Ιερού Προσκυνήματος. 

3. Δια την μισθοδοσίαν του προσωπικού, το οποίον απα¬ 
σχολείται εις το Ιερόν Προσκύνημα. 

4. Δια την καταβολήν νομίμων εισφορών. 

5. Δια την πραγμάτωσιν του σκοπού του Ιερού Προσκυ¬ 
νήματος, όπως αυτός καθορίζεται εις το άρθρον 2 του πα¬ 
ρόντος. 

Άρθρο 9 

Αι δαπάναι του Ιερού Προσκυνήμτος προβλέπονται δι’ 
αναγραφής κονδυλίων εις τον ετήσιον Προϋπολογισμόν. Η 
αναθεώρησίς των δύναται να γίνει μετά από απόφασιν της 
Διοικούσης Επιτροπής και δια την καλλιτέραν πραγματο- 
ποίησιν των σκοπών του Ιερού Προσκυνήματος. 


Άρθρο 10 

Το Νομικόν Πρόσωπον του Ιερού Προσκυνήματος εκ¬ 
προσωπείται ενώπιον των Δικαστηρίων και πόσης άλλης 
Αρχής από τον Μητροπολίτην ή από το μέλος το οποίον θα 
ορίσει ο Μητροπολίτης ειδικώς προς τούτο. 

Άρθρο 11 

Η Διοικούσα Επιτροπή συνεδριάζει τακτικώς μίαν φοράν 
ανά μήνα ή και ενωρίτερον αν παραστεί ανάγκη, προσκα- 
λουμένη εις συνεδρίαν υπό του Μητροπολίτου. 

Άρθρο 12 

Η πρώτη θητεία της Διοικούσης και Διαχειριστικής Επι¬ 
τροπής, ταυτίζονται με το υπόλοιπον της διάρκειας της 
θητείας της Εφοροεπιτροπείας εφ’ όσον ο χρόνος αυτός 
είναι μεγαλύτερος των δύο ετών, άλλως με το υπόλοιπον 
και την επομένην τετραετίαν. 

Άρθρο 13 

Ο παρών Κανονισμός δύναται να συμπληρωθή ή να τρο- 
ποποιηθή εν όλω ή εν μέρει υπό της Διοικούσης Επιτρο¬ 
πής, η απόφασις της οποίας τελεί υπό την έγκρισιν της Ιε¬ 
ρός Μητροπόλεως Ιωαννίνων και της Ιερός Συνόδου. 

Αρθρο 14 

Η ισχύς του παρόντος Κανονισμού άρχεται από της δη- 
μοσιεύσεως αυτού εις την Εφημερίδα της Κυβερνήσεως 
και το επίσημον δελτίον «ΕΚΚΛΗΣΙΑ» της Εκκλησίας της 
Ελλάδος. 

Άρθρο 15 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Ιωαννίνων, το ύψος 
της οποίας δε δύναται να προσδιορισθή. 

Εν Αθήναις, 4η Οκτωβρίου 1996 

Ο Πρόεδρος 
Τ Ο Αθηνών ΣΕΡΑΦΕΙΜ 

Ο Αρχιγραμματεύς 
ΐ Ο Διαυλείας ΔΑΜΑΣΚΗΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1_ΕΧ 223211 ΥΡΕΤΘΒ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


5225761 

5230841 

5225713 

5249547 

5239762 

5248141 

5248188 

5248785 

5248320 


ΘΕΣΣΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ 185 31 4171307 

ΠΑΤΡΑ (061)271249 

Κορίνθου 327 Τ.Κ 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

• Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

30.000 

δρχ- 

1.500 

δρχ. 

Β' (Υπουργικές αποφάσεις κ.τλ.) 

50.000 


2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 


500 

» 

Δ' (Απαλλοτριώσεις, πολεοδομία κτλ.) 

50.000 

» 

2.500 


Αναπτυξιακών Πράξεων (Τ.Α.Π.Σ.) 

25.000 

» 

1.250 

Μ 

Ν-Π.Α.Α- (Διορισμοί κ.τλ. προσωπικού Ν.Π.Δ.Δ.) 

10.000 

» 

500 

» 

Παράρτημα (Πίνακες επιτυχόντων διαγωνισμών) 

5.000 

» 

250 

>· 

Δελπ'ο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανώτατου Ειδικού Δικαστηρίου (Α.Ε.Δ.) 

3.000 


150 

* » 

Ανωνύμων Εταιρειών & Ε.Π.Ε. 

150.000 

» 

7.500 

» 

Προκηρύξεων Α.Σ.Ε.Π. 

10.000 

» 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 


6.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (δι¬ 
πλότυπο) το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπο¬ 
γραφείου. 

' Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επι¬ 
ταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο 
του ΤΑΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του 
ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 
Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00' έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













